На жаль, навука у гэтай школе, якая пакінула ў маёй псыхіцы немалы сьлед, нечакана абарвалася. У 1907 годзе, у лістападзе, памёр раптоўна мой бацька. Аставацца надалей у Kieвe нам з маці не хацелася. Цягнула да cвaix. Я скончыла вясной 1908 году чацьвёртую клясу, i мы выехалі ў Гродзеншчыну. У 1909 годзе я паступіла у 6-ю клясу прыватнай жаночай гімназіі К. Баркоўскай. Праграма гэтай гімназіі больш адпавядала праграме кіеўскай школы, чым у дзяржаўных гімназіях.